***דוגמן צמרת - סיפורו של אביחי כהן***

אביחי למד בישיבה תיכונית והתגייס כחילוני ליחידה מובחרת. אחרי הצבא התפרנס מדוגמנות וחי חיי נהנתנות ופרסום,בתקופת זוהר זו החל להרגיש ריקנות ובזבוז ובעקבות כך עזב הכל והתחיל למלא את חייו במשמעות. במהלך השיחה נשמע את התובנות שהובילו אותו לעשות את השינוי.

**רות המואביה גרסת תשס"ט... – סיפורה המרגש של תמר פולר**

"אם אקום עוד יום ככה, לא יהודיה, כגויה ששומרת תורה ומצוות, עדיף לי לא לקום בכלל"  הדיינים בבית הדין לגיור פוגשים מדי שבוע עשרות אנשים המבקשים להתגייר, אך לא בכל יום הם פוגשים זמרת צעירה מרומניה, שהייתה בעברה נוצרייה אדוקה, ועתה מתחננת בפניהם להיות יהודייה, כי מבחינתה זה או להתגייר או למות. אחרי שתמר פולר (לשעבר אנדריאה) שרה בפניהם את "שמע ישראל", גם הדיינים הקשוחים ביותר לא יכלו להישאר אדישים. סיפור אישי מרגש של תמר על דרכה ליהדות בשילוב הופעה מוזיקלית ומצגת מרגשת.

**מכוכב נולד לה' -הופעתה המרתקת של מעין חג'בי**

מעין, תלמידת בית ספר חילוני של הקיבוצים בשער הנגב בעלת קול נדיר השתתפה לפני 3 שנים בתוכנית כוכב נולד והגיע לחצי הגמר. כבר במהלך התוכניות היא התחילה לעבור תהליך משמעותי של התקרבות לדת, התחילה להתלבש בצניעות ונמנעה מקשר בעייתי עם בנים. לאחר שהשלימה את התהליך, ויתרה מרצונה על הצעות, להופיע עם זמרים מפורסמים שהמשיכו כל הזמן להגיע ולהרוויח כסף רב והחלה להופיע רק בפני נשים. **על סיפורה המרתק בשילוב שירים מוכרים ומקוריים  נשמע בהופעה זו.**

***בדרך העולה! –סיפורם של שביט וענת רבינצקי***

שביט הוא בעל תשובה שרגע לפני העליה לפיסגת ההצלחה החליט לקחת פסק זמן ולצאת למסע חיפושים שהוביל אותו דרך רעידת אדמה גדולה בלוס אנג'לס ומוות קליני לחזרה בתשובה וללימוד תורה בצפת. ענת היא בעלת תשובה שחיפשה תשובות לשאלות המציקות לה עד שמצאה את דרכה ליהדות. בהופעה זו, הנמשכת לפחות שעה וחצי ומתאימה למגוון רחב של תלמידים, ישתלבו הסיפורים עם ניגונים והופעה דרמתית.                **לזוג סדנאות חווייתיות נוספות במגוון נושאים בניהם: צניעות, השפעת הטלוויזיה והתקשורת, מפגש עם דמויות מהתנ"ך, שמחה אמיתית ועוד.**

**מהבמה לבימה... –הופעתו של איזו ליבוביץ'**

איזו הוא שחקן שגילה את כשרון המשחק שלו בצורה מקרית ומשם התקדם להשתתפות במספר הצגות מוכרות ביניהם "אני כאן בגלל אישתי" והופעות רבות לנוער שמועלות עד היום לבמה. תמרורים שבהם נתקל בחיים בנו בו את ההבנה שיש בורא לעולם, יש השגחה פרטית ויש מטרה ותכלית לעולם. משם בתהליך איטי אך עקבי, חזרו הוא ואשתו בתשובה. לאחר מספר שנים שלא נפקדו והרופאים אמרו נואש, זכו לפרי בטן והיום ב"ה יש להם 7 ילדים. השיחה מועברת בצורה קולחת, בכישרון משחק עם הרבה הומור. **ניתן לשלב נגן והרקדה.**

**כוחה של תשובה- שיחותיו של הרב יעקב שמעון**

הרב יעקב שמעון ידוע בשיחותיו המרתקות המשלבות מסרים עמוקים  לצד חוש הומור ..במגוון שיחות לקראת הימים הנוראים נכין את עצמנו לתקופה מיוחדת זו. השיחות יעסקו בנושאים כמו: כוחה של תשובה, שיויתי ה' לנגדי תמיד!?! , בין אדם לחברו ועוד.

**עבודת ה' בשמחה! – סיפורו של הרב נטף מויאל**

סיפורו האישי של הרב נטף שהתמודד עם מחלתו הקשה של אביו. בשיחה עולים ערכים של לקיחת אחריות, גבורה של יום יום, הכרת הטוב, עין טובה ושמחה בעבודת ה'. ההרצאה מועברת בצורה מצחיקה (עד כמה שאפשר..) ובשילוב קטעי הומור.

**פתחו לי פתח... – שיחתו של עזרי טובי בליווי נגינה**

שיחה מרתקת בליווי נגינה על מעלתה של התשובה, על הבטחון של התשובה, ועל הצעד הקטן, הראשון, הנדרש מאתנו בתהליך התשובה. עזרי הקים את הבית היהודי בהודו. בשיחה ישולבו סיפורים מהשטח...

**שיחות נוספות של עזרי טובי: כוחה של תפילה, המסע בעקבות עצמי ועוד**

**צלילי אמונה! – הופעתו המרגשת של עופר חתוכה**

מופע מולטימדיה מרגש לימי אלול וימים נוראים, המופע עוסק בהיבטים שונים של תשובה והתחזקות תוך שימת דגש על נקודת ההתחברות האישית  של כל מאמין אל מציאות היום יום. המופע שזור בשירים אמונה מוכרים ומקוריים יחד עם סיפורי חסידים מדורות קודמים ומדורינו ממש הנוגעים בלבבות וממחישים את כח ההשגחה בחיינו אם רק נבחר לפתוח את העיניים והלב...

**בין אדם לחברו**

**חיים של חסד ונתינה!- סיפורה של דסי**

דסי, פעילה בגרעין התורני בלוד, הקימה בית קפה שבו המלצרים בני נוער בסיכון ובני נוער עם תסמונת דאון. בית הקפה זכה בפרס הנשיא על מפעל חלוצי אך תרומתה לא מסתכמת בזה, משפחת ליקסנברג היא משפחת אומנה שמקבלת ילדים שנפלטו מבתים הרוסים, עם בעיות קשות, ומגדלת אותם מתוך אהבה ומסירות רבה. בשיחה זו נלמד כיצד ניתן להפוך את חיינו לחיים משמעותיים של חסד, נתינה עם הפנים לכלל.

**מה קורה כשנשארים לבד?  - סיפורם המופלא של הרב שלמה ובת שבע שוב**

מתניה (שם חסוי) הוא ילד שנולד עם מחלה קשה שננטש בבית החולים, בת שבע העובדת כמיילדת החליטה ביחד עם בעלה לאמץ אותו וכיום הוא גדל כילד במשפחתם. סיפור מרגש של מסירות נפש, עזרה לזולת וקבלת אחריות על הסובב אותנו.

השיחה של בת שבע מתאימה לכיתות ט'-יב'